Reproducimos a continuación, na súa integridade, a carta que o Administrador-xerente da libraría Librouro dirixiu a este medio o pasado 11 de agosto. Como Colectivo editor do Salto Galiza queremos defender o traballo xornalístico realizado polo noso redactor. Mais desexamos salientar que no primeiro momento da elaboración da información (onde os xornalistas se achegaron persoalmente a Librouro dous días antes da publicación do artigo), foi o administrador-xerente da libraría quen rexeitou dar declaracións a este medio por consello da súa avogada. Non temos nada que engadir ás opinións persoais que se expresan nesta carta, enviada sete días despois da publicación da información, mais si queremos deixar claro que todas as fontes recollidas na nova (tamén as que preferiron manter o seu anonimato) están debidamente documentadas e acreditadas.